armvectores/hy_wikipedia_2023 huggingface dataset:
Խռովություններ Եգիպտոսում

Բողոքի ցույցերը Եգիպտոսում սկսվել են 2012 թվականի նոյեմբերի 22։ Խռովարարները պահանջում էին ոչ վաղ ապագայում ընտրված նախագահ Մուհամմեդ Մուրսիի հրաժարականը, այն բանից հետո երբ Մուրսին ստորագրեց սահմանադրության հռչակագիրը, որը դատարաններին զրկում էր խորհրդարանը լուծարելու իրավունքից, ինչպես նաև նախագահին հնարավորություն էր տալիս «Հեղափոխության պաշտպանության համար օգտվել ցանկացած դեկրետից, որոնք չէին կարող փոփոխության ենթարկվել կամ չեղարկվել դատարանում։ Մուրսիի գործողությունները վրդովմունք առաջացրին ընդդիմադիր շրջանակներում նրանք այս գործողությունները որակեցին որպես երկրում իշխանության ուզուրպացում և դիկտատուրայի վերականգնում։ Մահացավ ամենաքիչը վեց և վիրավորվեց ավելի քան 650 մարդ։
Ալեքսանդրիայում բախումները տեղի ունեցան դեկտեմբերի 14-ին։ Բախումներ եղան մզկիթների մոտ, որոնց արդյունքում տուժեցին տասնյակ մարդիկ։ Նախագահի հակառակորդները այս քալին գնացին երբ իմամները անցան նախագահի կողմը։
2013 թվականի հունվարի 25-ին Կահիրեում՝ Թահրիր հրապարակում տեղի ունեցավ Մուհամմեդ Մուրսիի իշխանության հակառակորդների մասսայական ցույցը։ Ըդդիմության առաջնորդները և երիտասարդական շարժումների ղեկավարները հունվարի 25-ի ցույցերից դեռ շատ վաղուց սկսել էին նշել նախկին նախագահ Հոսնի Մուբարաքի տապալման մեկ տարին սրա հետ մեկտեղ նաև բողոքի ակցիաներ էին անց կացվում Մուրսիի ռեժիմի դեմ, նրանք Մուրսիին և նրա աջակից «Մուսուլման եղբայրներ» ճմբավորմանը մեղադրում էին հեղափոխական իդեալներին դավաճանելու մեջ։ Խռովարարները հրապարակ էին դուրս եկել նույն գրությամբ պաստառներով, որովնցով մասնակցում էին ցույցերին երկու տարի առաջ՝ «Հաց, ազատություն, սոցիալական արդարություն»։ Խռովարարների թվում կային մարդիկ ովքեր 2011 թվականին պայքարել էին նախկին ռեժիմի դեմ։ Մուրսիի կողմնակիցներից ոմանք ևս ագրեսիվ էին տրամադրված նրա դեմ։ Ցույցերի ընթացքում խռովարարները փորձեցին ներխուժել կառավարության շենք։ Այդ ամենը թույլ չտալու համար ոստիկանությունը կիրառեց արդյունքաբեր գազ։ Ցուցարարները ոստիկաններին պատասխանեցին նրանց վրա շշեր և քարեր նետելով։ Այս ամենի արդյունքում հաջորդ օրը Կահիրեում արտակարգ դրություն մտցվեց, քաղաք բերվեց զրահատեխնիկա։
Փետրվարի 1-ին Կահիրեում Մուհամմեդ Մուրսիի աջակիցներից մի քանի հազար մարդ դուրս եկավ փողոց և պահանջեց նախագահի հրաժարականը։ Այդ օրը երեկոյան խռովարարները հարձակվեցին նախագահական նստավայրի վրա և փորձեցին այրել այն։ Ոստիկանները կիրառեցին արդյունքաբեր գազ և ջրցան մեքենաներ։ Տեղեկություն է ստացվել ամենաքիչը մեկ զոհի և տասնյակ վիրավորների մասին։ Ըստ պաշտոնական տվյալների եղել է 54 վիրավոր։


== 2013 թվականի հուլիս ==

Բողոքի ցույցերը նոր եռանդով բռնկվեցին Մուհամմեդ Մուրսիի նախագահ ընտրվելու մեկամյակին՝ հունիսի 30-ին։ Ցույցին ներկաների թիվը հասել էր առավելագույնի գրեթե 2011 թվականի «արաբական գարնան» մակարդակի։ Խռովարարների կողմն էին անցել բանակը և ոստիկանությունը, կարևոր նախարարներ հրաժարվում էին աշխատել գործող կառավարության կազմում։ Հուլիսի 3-ին Մուհամմեդ Մուրսիին արգելվեց լքել երկիրը, հետագայում բանակը հաստատեց, որ Մուրսին չի հանդիսանում նախագահ։ Ժամանակավոր պաշտոնակատար դարձավ Բարձրագույն սահմանադրական դատարանի ղեկավարը. 4 июля Мурси заключен под стражу:


== Ծանոթագրություններ ==


== Արտաքին հղումներ ==
Մուսուլման եղբայրները մնացին առանց Եգիպտոսի
Նատալյա Բոգունովա

Նատալյա Վասիլևնա Բոգունովա (ռուս.՝ Наталия Васильевна Богунова, 8 ապրիլի, 1948, Լենինգրադ, ՌՍՖՍՀ, ԽՍՀՄ – 9 օգոստոսի, 2013, Կրետե, Հունաստան), կինոյի և թատրոնի ռուս դերասանուհի։ Ճանաչում է ձեռք բերել «Մեծ դասամիջոց» (ռուս.՝ «Большая перемена») ֆիլմի շնորհիվ, որի պրեմիերան կայացել է 1973 թվականի ապրիլի 29-ին։


== Կենսագրություն ==
Նատալյա Բոգունովան ծնվել է 1948 թվականի ապրիլի 8-ին Լենինգրադում (ներկայում՝ Սանկտ Պետերբուրգ)։ Սովորել է Լենինգրադի Ա. Վագանովայի անվան խորեոգրաֆիայի ուսումնարանում։ 1970 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը (Բորիս Բաբոչկինի դերասանական արվեստանոց)։ 1970-1987 թվականներին եղել է Մոսսովետի անվան թատրոնի դերասանուհի, կինոյում նկարահանվել սկսել է 1963 թվականին։ 1970-ական թվականներին մասնակցել է «13 աթոռ» (ռուս.՝ «13 стульев») հեռուստահաղորդման նկարահանումներին։
Դերասանուհուն առավել մեծ ճանաչում են բերել Ձյունանուշի դերը «Գարնանային հեքիաթ» (ռուս.՝ «Весенняя сказка») և Սվետլանա Աֆանասևնայի դերը «Մեծ դասամիջոց» ֆիլմերում։ 1990-ական թվականների սկզբից չի նկարահանվել։
Նատալյա Բոգունովան մահացել է սրտամկանի ինֆարկտից 2013 թվականի օգոստոսի 9-ին 66 տարեկան հասակում, երբ հանգստանում էր Կրետե կղզում։ Հրաժեշտի արարողությունը տեղի է ունեցել 2013 թվականի օգոստոսի 21-ին։ Թաղված է Վագանկովյան գերեզմանատանը։


== Ընտանիք ==
1968 թվականին Նատալյա Բոգունովան ամուսնացել է կինոռեժիսոր, գրող Ալեքսանդր Ստեֆանովիչի հետ։ Նրանք երեխաներ չեն ունեցել և 1974 թվականին ամուսնալուծվել են։


== Ֆիլմագրություն ==


=== Հեռուստաներկայացումներ ===
1976 – Երեկոյան լույս – Բելլա


== Ծանոթագրություններ ==


== Արտաքին հղումներ ==
Նատալյա Բոգունովան «Кумиры» հեռաուստահաղորդումում Archived 2007-08-22 at the Wayback Machine. (30 սեպտեմբերի, 2003 թվական)
Наталья Богунова на сайте Актеры советского и российского кино
Agriphila inquinatella

Agriphila inquinatella (լատ.), թեփուկաթևավորների տեսակ Crambidae ընտանիքից։ Տարածված է Եվրոպայում, Հորդանանում, Անդրկովկասում և Թուրքմենսատանում։ Թեևերի չափերը 21-27 մմ է։ Թիթեռները ակտիվ են սեմին. թռչում են գիշերային արհեստական լույսի ժամանակ։


== Տես նաև ==
Agriphila aeneociliella
Agriphila biarmica
Agriphila deliella
Agriphila poliella
Agriphila selasella
Agriphila straminella
Agriphila tristella


== Ծանոթագրություններ ==
Յարմուխամետովո

Յարմուխամետովո (ռուս.՝ Ярмухаметово, բաշկիրերեն՝ Йәрмөхәмәт), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շվեդերեն

Շվեդերեն (ինքնանունը՝ svenska սվենսկա)՝ Հնդեվրոպական լեզվաընտանիքի հյուսիս-գերմանական լեզվախմբի լեզու է։ Աշխարհում շվեդերեն խոսում է մոտ 9 միլիոն մարդ։ Շվեդերենը պետական լեզու է Շվեդիայում, Ֆինլանդիայում և Եվրամիությունում։ Ըստ աշխարհի լեզուների դասակարգման շվեդերենը 89-րդն է։


== Ընդհանուր տեղեկություններ ==
Խոսողների թիվը՝ 10 մլն.
Լեզվի կոդը՝ sv
Անունը՝ շվեդերեն՝ svenska; անգլերեն՝ Swedish; eo Sveda
Տառատեսակը՝ Լատինական այբուբեն


== Պետական կարգավիճակ ==
Պետական լեզու է՝

 Ֆինլանդիա - ֆիններենի հետ
 Շվեդիա
 Եվրամիություն


== Բառապաշար ==
Արտահայտություններ

Բարի լույս/ողջույն/բարև - God dag; Hejsan
Բարի գալուստ - Välkommen
Շնորհակալություն - Tack; Tackar så mycket
Այո / ոչ - Ja / Nej
Խնդրեմ - Tack; Varsågod
Ցտեսություն - Adjö; Hej dåԹիվ և հաշիվ

1 - en, 2 - två, 3 - tre, 4 - fyra, 5 - fem, 6 - sex, 7 - sju, 8 - åtta, 9 - nio, 10 - tio


== Տես նաև ==
Պաշտոնական լեզուների ցանկ
Լեզվաընտանիքների ցանկ


== Ծանոթագրություններ ==


== Արտաքին հղումներ ==
GeoNames
Ethnologue
Կամիշևկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ Կամիշևկա (այլ կիրառումներ)Կամիշևկա (ուկրաիներեն՝ Комишівка), քաղաքատիպ ավան Ուկրաինայի Դոնեցկի մարզի Սելիդովոյի քաղաքային խորհուրդում։
2012 թվականի տվյալներով Կամիշևկա քաղաքատիպ ավանում բնակվում էր 463 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիկոլ Բրիկ

Նիկոլ Բրիկ (ֆր.՝ Nicole Bricq, հունիսի 10, 1947(1947-06-10)[…], Լա Ռոշֆուկո - օգոստոսի 7, 2017(2017-08-07), Պուատիե), ֆրանսիացի քաղաքական և պետական գործիչ, նախարար Ժան-Մարկ Էրոյի երկու կառավարություններում (2012-2014 թվականներին)։


== Կենսագրություն ==
1970 թվականին ավարտել է Բորդո IV համալսարանը՝ ստանալով մասնավոր իրավունքի դիպլոմ։
1980 թվականին անդամակցել է Սոցիալիստական կուսակցությանը, 1983-1989 թվականներին եղել է Իլ դը Ֆրանսի շրջանային խորհրդի պատգամավոր։ Եղել է Ժան Պիեռ Շևենմանի աշխատակցուհին, ավելի ուշ՝ Սեգոլեն Ռուայալի աշխատակցուհին։
1997-2002 թվականներին Ֆրանսիայի Ազգային ժողովի պատգամավոր, Սեն Է և Մարնայի դեպարտամենտի 6-րդ օկրուգից։
2001-2006 թվականներինն եղել է Մո քաղաքի մունիցիպալ խորհրդի անդամ։
2004 թվականին նա Սեն Է և Մարնայի դեպարտամենտի կողմից ընտրվել է Ֆրանսիայի Սենատում։
2012-ին մտել է Էրոյի առաջին կառավարություն՝ ստանալով բնապահպանության, կայուն զարգացման և էներգետիկայի նախարարի պորտֆելը։
2012 թվականի հունիսի 21-ին Էրոյի երկրորդ կառավարությունում զբաղեցրել է արտաքին առևտրի նախարարի պաշտոնը։
2014 թվականի մարտի 31-ին ձևավորվել է Մանուել Վալսի կառավարությունը, որում Բրիկը չի ընդգրկվել։
2014 թվականի մայիսի 3-ին վերադարձել է Սենատ, որի անդամությունը ժամանակավորապես ընդհատվել է կառավարությունում աշխատելու ժամանակահատվածի համար։
2017 թվականին քննադատաբար է արտահայտվել Սոցիալիստական կուսակցության կողմից կազմակերպված «ձախերի բաց նախնական ընտրություն» մասին և հայտարարել նախագահական ընտրություններում Էմանուել Մակրոնի թեկնածությանն աջակցելու մասին, ինչպես նաև հավանություն է տվել լիբերալ «Մակրոնի օրենքին» (Loi pour la croissance, l 'activité et l' égalité des chances économiques):
2017 թվականի օգոստոսի 5-ի երեկոյան, գտնվելով արձակուրդում, վայր է ընկել աստիճաններից և տեղափոխվել Պուատիեյի հիվանդանոց, որտեղ մահացել է օգոստոսի 6-ի առավոտյան։


== Ծանոթագրություններ ==


== Արտաքին հղումներ ==
«Mme Nicole Bricq» (ֆրանսերեն)։ Ֆրանսիայի Սենատ։ Վերցված է 2017-05-10 
«Mme Nicole Bricq» (ֆրանսերեն)։ Ֆրանսիայի Ազգային ժողով։ Վերցված է 2017-05-11
Ուստինովո (այլ կիրառումներ)

Ուստինովո, կարող է վերաբերել՝

Ուստինովո - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Ուստինովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Ուստինովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Աստերոիդների ցանկ (152001-152100)

Աստերոիդների ցանկ (151901-152000)  • Աստերոիդների ցանկ  • Աստերոիդների ցանկ (152101-152200)
 Աստերոիդների ցանկ (151901-152000)  • Աստերոիդների ցանկ  • Աստերոիդների ցանկ (152101-152200)
Android Pie

Android Pie, Անդրոիդ օպերացիոն համակարգի իններորդ տարբերակը։ Համակարգի նախնական տարբերակը թողարկվել է 2018 թվականի մարտի 7-ին։ Առաջին բետա տարբերակը թողարկվել է 2018 թվականի մայիսի 8-ին, երկրորդ, երրորդ և չորրորդ բետա տարբերակները թողարկվել են համապատասխանաբար 2018 թվականի հունիսի 6-ին, 2-ին և հուլիսի 25-ին ։
Android 9.0-ի վերջնական տարբերակը՝ Pie անվանմամբ, թողարկվել է 2018 թվականաի օգոստոսի 6-ին՝ Google Pixel և Essential Phone շարքի սմարթֆոննրի համար։
2018 թվականի օգոստոսին, Գուգլը հայտարարել է, որ կթողարկի Android Pie Go Edition աշնանային տարբերակը, որն Android Pie-ի ավելի քիչ հիշողություն զբաղեցնող տարբերակն է։


== Հնարավորություններ ==
Android Pie-ն ունի հետևյալ հնարավորությունները․

Նոր օգտագործվող ինտերֆեյս՝ կարգավորումների արագ մենյուի համար,
Ծանուցումների վահանակում ժամը տեղափոխվել է դեպի ձախ,
«Դոկն» այժմ ունի կիսթափանց հետին պլան,
Մարտկոցի էկրանապատկերը ծանուցումների վահանակում այլևս նարնջագույն չի երևում,
Սնուցման կարգավորումներում ավելացվել է «Էկրանի պատկեր» կոճակը,
Նոր արգելափակման ռեժիմ, որը մեկ անգամ անջատում է կենսաչափական տվյալները,
Կլորացված անկյուններով ինտերֆեյս,
Նոր անցումներ մի հավելվածից մյուսին անցնելիս կամ հավելվածներում գործողություններ կատարելիս,
Հաղորդագրությունների վերաբերյալ ավելի լիարժեք ծանուցում, որտեղ ամբողջ զրույցը կարող է ստացվել ծանուցման, լայնամասշտաբ պատկերների և խելացի պատասխանների տեսքով,
Էկրանի կտրման աջակցություն,
Բարձրության վերամշակված սլայդեր,
Փորձարարական գործառույթներ (որոնք ներկայումս թաքցված են Feature Flags կոչվող մենյուի մեջ), ինչպիսիք են վերամշակված «Հեռախոսի մասին» բաժինը, Bluetooth-ի ավտոմատ միացումը վարելիս և այլն,
DNS-ը TLS-ի վրա է,
HEIF աջակցություն,
Նոր համակարգային ինտերֆեյս, հիմնված ժեստերի վրա, անցումային ՕՀ, հեռացվել է «տուն» կոճակը և բազմաառաջադրանքային կոճակը,
Ավելացվել է վերամշակված, ծրագրերի հորիզոնական բազմաառաջադրանքային անջատիչը Google-ի որոնման վահանակում և ներկառուցված է ծրագրերի մեջ,
«Digital Wellbeing» ֆունկցիա, որը խոչընդոտում է հեռախոսի ավելորդ օգտոգործումը,
Հեռախոսը առջևի կողմից ներքև շրջելով կանջատվեն ծանուցումները,
Ադապտիվ մարտկոց, որն ուժակուտակիչի հզորությունը հասցնում է առավելագույնի, սահմանում է հավելվածների առաջնահերթություն, որոնք օգտատերը օգտագործում է ավելի շատ, քան մյուս ծրագրերը,
Էկրանի լույսի ավտոմատ կարգավորման ֆունցիայի բարելավվածություն, որը փոփոխում է էկրանի լուսավորությունը՝ օգտոգործողի անձնական նախասիրություներից ելնելով,
Always-On Display, որը, սակայն, թաքցնում է ծանուցումները,
Նավիգացիոն վահանակում նոր «Հետադարձ» կոճակ,
Թեմայի ձևակերպման ոչ ավտոմատացված ընտրություն,
Ստեղնաշարի լոգոն հայտնվում է նավիգացիոն վահանակում այն ժամանակ, երբ ստեղնաշարը միացված է։


== Ծանոթագրություններ ==


== Արտաքին հղումներ ==
Պաշտոնական կայքը
Աստերոիդների ցանկ (57601-57700)

Աստերոիդների ցանկ (57501-57600)  • Աստերոիդների ցանկ  • Աստերոիդների ցանկ (57701-57800)
 Աստերոիդների ցանկ (57501-57600)  • Աստերոիդների ցանկ  • Աստերոիդների ցանկ (57701-57800)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Սերգեևկա (Կաշարսկի շրջան)

Անվան այլ կիրառումների համար տե՛ս՝ Սերգեևկա (այլ կիրառումներ)Սերգեևկա (ռուս.՝ Сергеевка), գյուղ Ռուսաստանի Ռոստովի մարզի Կաշարսկի շրջանում։ Մտնում է Ֆոմինո-Սվեչնիկովսկի գյուղական համայնքի կազմի մեջ։
Ալեքսանդր Մելիք-Փաշայան (այլ կիրառումներ)

Ալեքսանդր Մելիք-Փաշայան անունը կարող է վերաբերել հետևյալ անձանց.

Ալեքսանդր Մելիք-Փաշայան (դիրիժոր) (1905-1964), խորհրդային դիրիժոր, ԽՍՀՄ ժողովրդական արտիստ։
Ալեքսանդր Մելիք-Փաշայան (բժիշկ) (1938), հայ բժիշկ, առողջապահական գործի կազմակերպիչ։
Սննդի հավաքածու

Սննդի հավաքածու (անգլ.՝ Meal kit), առաքման ծառայություն է ՝ հասարակական սննդի սպասարկման բիզնես մոդել, որտեղ ընկերությունը հաճախորդներին ուղարկում է նախապես չափաբաժիններով, իսկ երբեմն՝ մասամբ պատրաստված սննդի բաղադրիչները և բաղադրատոմսերը՝ տնական կերակուրներ պատրաստելու համար։
Սննդի հավաքածուն չպետք է շփոթել հարմարավետ սննդի հետ (անգլ.՝ convenience food), որն իրականում եփվում և «պատրաստվում է» խոհանոցում նախքան առաքումը՝ սովորաբար սառնարանային տարայի մեջ։


== Պատմություն ==
Սննդի հավաքածու բիզնես մոդելի ստեղծվել է Շվեդիայում և իրարամերժ աղբյուրները վերագրում են կամ Կիկի Տեանդերին, որը 2007 թվականին հիմնադրել է Middagsfrid-ը (մոտավորապես թարգմանվում է որպես «ընթրիքի երանություն»), կամ քույր և եղբայր ՝ Նիկլաս Արոնսոնին և Լինա Գեբակին, որոնք 2008 թվականին հիմնել են Linas Matkasse ընկերությունը։ Middagsfrid-ը արագորեն տարածվել Հյուսիսային Եվրոպայի մի քանի այլ երկրներում և օրինակ է հանդիսացել մի շարք մրցակիցների համար։ Սննդի հավաքածուներ վաճառող երեք ընկերություններ՝  Blue Apron-ը,  Plated-ը և HelloFresh-ը, որն արդեն գործում էր Եվրոպայում, մոտավորապես 2012 թվականին մուտք են գործել ամերիկյան շուկա։


== Բիզնես ==

Ըստ Inc Magazine ամսագրի՝ 2017 թվականի մարտի դրությամբ Ամերիկայի միացյալ նահանգներում կերակուր պատրաստող ավելի քան 150 ընկերություն է եղել։ 2017 թվականի հուլիսի դրությամբ, ըստ Time Magazine ամսագրի, սննդի հավաքածուի բիզնեսը գնահատվել է 2,2 միլիարդ ԱՄՆ դոլար ամբողջ աշխարհում, ինչը կազմում է մոտ 1,3 տրիլիոն դոլար արժողությամբ պարենային շուկայի 1%-ը։ Սուպերմարկետները փորձել են պայքարել սննդի հավաքածուների առաքման հանրաճանաչության դեմ՝ իրենց սեփական հավաքածուները վաճառելով խանութներում։ Blue Apron-ը 2017 թվականին Morning Consult- ի կողմից հարցված հաճախորդների կողմից ամենաշատ օգտագործվող ծառայությունն է եղել, որին հաջորդում էին HelloFresh-ը և Plated-ը։ Թեև ընկերությունները և ծառայությունը արագ աճ են գրանցել, նրանք բախվում են բաժանորդներին պահելու լուրջ մարտահրավերի. շատ հաճախորդներ ծառայություններից օգտվում են միայն մեկ անգամ՝ գրավված անվճար սննդի առաջարկներով, և քչերը՝ ընդամենը 6%-ն է շարունակում 5-8 շաբաթ օգտվել։ Morning Consult-ի կողմից հարցված հաճախորդները 3 ամիս հետո բաժանորդագրվել են սննդի հավաքածուի ծառայություններ մեծ մասին։ Օգտվողները հիմնականում երիտասարդներ են, մեծամասամբ քաղաքաբնակ․ բարձր եկամուտ ունեցող տղամարդիկ են։


== Շրջակա միջավայրի վրա ազդեցություն ==
Արդյունաբերությունը քննադատության է ենթարկվել փաթեթներում օգտագործվող սառնարանային գել փաթեթների վերամշակման դժվարության համար։ Գելն օգտագործվում է, որ առաքման ընթացքում միսը և կաթնամթերքը պահվեն սառը միջավայրում։ Գելով փաթեթների հիմնական բաղադրիչը նատրիումի պոլիակրիլատն է՝ ոչ թունավոր փոշի, որը կարող է սառը մնալ, երբ հագեցած է ջրով։


== Ծանոթագրություններ ==
Վիասֆեր Տեխնոպարկ

Վիասֆեր Տեխնոպարկ  (անգլ.՝ Viasphere Technopark), ընկերությունը հիմնադրվել է՝ 2001 թվականին Երևանում, ընկերությունը Հայաստանում ստեղծված առաջին տեխնոպարկն է, որն իր հարկի տակ է հյուրընկալել տեղեկատվական և բարձր տեխնոլոգիաների ոլորտում գործող հայաստանյան և արտերկրյա ընկերությունները։ 
Ըկներությունը իրենից ներկայացնում է բիզնես միջավայր ինչպես արդեն կայացած տեխնոլոգիական ընկերությունների զարգացման, այնպես էլ սկսնակների համար՝ վերջիններիս տրամադրելով բիզնես ինկուբատորի ծառայություններ։
Ընկերության նպատակներից է նաև նպաստել Հայաստանում տեղեկատվական տեխնոլոգյաների որոլտի զարգացմանը։


== Պատմութուն ==
Վիասֆեր ընկերությունը հիմնադրվել է դեռ 1998 թվականին Կալիֆոռնիայի Սանիվեյլ քաղաքում` Սիլիկոնային հովտում։ Ընկերության հիմնադիրն է հայ ազգի Թոնի Մորոյանը ։ 2001 թվականին ընկերության հիմնադիր տնօրենի նախաձեռնությամբ որոշում է կայացվում Վիասֆեր ընկերությունը արդեն իսկ Վիասֆեր Տեխնոպարկ անունով բացել Հայաստանում։
Տեխնոպարկն ընդլայնում է ծրագրային ապահովման, գիտահետազոտական կարողությունները` զարգացման կենտրոնների միջոցով, որոնք կապված են տարբեր երկրներում աշխատող թիմերի հետ` վարձակալ և հաճախորդ ընկերությունների համար ապահովելով միջոցների զգալի խնայողություն և սակավ տեխնիկական ռեսուրսների հասանելիություն։ Վիասֆեր Տեխնոպարկը տրամադրում է հաճախորդի կարիքներին համապատասխանեցված ծառայություններ` ապահովելով այսօրվա շուկայում մրցունակ լինելու համար սկսնակներին անհրաժեշտ մասշտաբայնություն և արդյունավետություն։


== Ծանոթագրություններ ==


== Արտաքին հղումներ ==
Պաշտոնական կայք
Սփյուռ Archived 2021-06-12 at the Wayback Machine.
Կայացել է Հայկական առևտրային ցանցի երրորդ մրցանակաբաշխությունը
Heads of famous multinational companies to attend Armtech congress in Silicon Valley
Viasphere Technopark Archived 2021-06-14 at the Wayback Machine.
Հիրշհորն թանգարան և քանդակների այգի

Հիրշհորն թանգարան և քանդակների այգի (անգլ.՝ Hirshhorn Museum and Sculpture Garden), գեղարվեստի թանգարան, որը գտնվում է ԱՄՆ-ի Կոլումբիայի շրջանի Վաշինգտոն քաղաքում։


== Պատմություն ==
Բացվել է 1974 թվականի աշնանը՝ ձեռնարկատեր և արվեստի բարերար Ջոզեֆ Հիրշհորնի միջոցներով, որի մոտ նման թանգարան ստեղծելու գաղափարը առաջացել էր նաև 1930-ական թվականներին, ճարտարապետը Գորդոն Բանշաֆթն էր։ Մտնում է երկրի՝ ժամանակակից արվեստին նվիրված խոշորագույն թանգարանների հնգյակի մեջ։ Վարչականորեն այն Սմիթսոնյան ինստիտուտի ենթակառուցվածքների մի մասն է։ Ցուցահանդեսում առանձնահատուկ ուշադրություն է դարձվում 20-րդ դարի երկրորդ կեսի արվեստին. այն ներկայացնում է բազմաթիվ նկարիչների և քանդակագործների աշխատանքները ոչ միայն Հյուսիսային Ամերիկայից, այլև Եվրոպայից և Լատինական Ամերիկայից։ Ցուցանմուշների ընդհանուր թիվը գերազանցում է 11500-ը, դրանց թվում կան ինչպես հռչակավոր, այնպես էլ երիտասարդ և քիչ հայտնի նկարիչների աշխատանքներ։
Թանգարանի շենքն ունի երկաթբետոնե կոնստրուկցիա, տեղադրված է չորս սնամեջ գլանաձև սյուների վրա։ Ներքին ցուցահանդեսում ներկայացված են հիմնականում նկարները, մինչդեռ թանգարանից դուրս կա քանդակների այգի։ 1966 թվականի մայիսին Հիրշհորնը ապագա թանգարանի հավաքածուների համար նվիրաբերել է ավելի քան 6000 արվեստի աստեղծագործություն, այդ թվում՝ ավելի քան 1600 քանդակներ, իսկ բարերարի մահից հետո թանգարանը ժառանգություն է ստացել ևս 6000 ցուցանմուշ։ Թանգարանին կից գործում է թեմատիկ խանութ, որտեղ վաճառվում են ժամանակակից արվեստի թեմայով բացիկներ և պաստառներ և մեծ գրադարան։ Շենքի երրորդ հարկում գտնվում է այսպես կոչված Լերների սենյակը, որի պատուհաններից տեսարան է բացվում դեպի Վաշինգտոն։
Թանգարանում հաճախ անցկացվում են ազգային և միջազգային մասշտաբների ժամանակակից արվեստի ցուցահանդեսներ, որոնց այցելուների թիվը տարեկան հասնում է միջինը 750 հազար մարդու։

		


== Ծանոթագրություններ ==
Նովոսյոլկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՆովոսյոլկաՆովոսյոլկա (ուկրաիներեն՝ Новосілка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Նովոսյոլկա գյուղում բնակվում էր 104 մարդ։ Բնակավայրը զբաղեցնում է 0,305 կմ² տարածք։ Բնակչության խտությունը կազմում էր 340,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլկալեն

Բիլկալեն (անգլ.՝ Bilkalen, ռուս.՝ Билкален), գետ Արևմտյան Տիգրիսի ավազանում։ Այսպես է կոչվում Զիբենե գետի վերին հոսքը։


== Ծանոթագրություններ ==
Բրազիլիայի ընտանիք

Բրազիլիայի ընտանիք, ոչ մեծ աստերոիդների ընտանիք, գտնվում է հիմնական աստերոիդների գոտում։


== Անուն ==
Անունն ստացել է իր առաջին՝ (293) Բրազիլիա աստերոիդի պատվին։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Պարսկական քայլերգ (Յոհան Շտրաուս II)

Պարսկական քայլերգ (գերմ.՝ Persischer Marsch) Op. 289, հեղինակ՝ Յոհան Շտրաուս (որդին)։ Գրվել է 1864 թվականի աշնանը։ Առաջին անգամ կատարվել է Վիեննայի Ֆոլկսգարդեն զբոսայգում 1864 թվականի դեկտեմբերին կայացած համերգի ժամանակ։


== Ստեղծման պատմությունը ==
Շտրաուսը 1855 թվականից սկսած տասը տարի շարունակ ամեն ամառ համերգներով հանդես էր գալիս Ռուսաստանի Պավլովսկ քաղաքում։ Նա Ռուսաստանում մշտապես ջերմ ընդունելության էր արժանանում և հենց ռուսական համերգների համար էլ գրել է իր վալսերի ու պոլկաների զգալի մասը։ Սակայն դրանից հետո միայն երբեմն-երբեմն էր ղեկավարում նվագախմբերը թե՛ հայրենիքում, թե՛ արտերկրում։ Պավլովսկը Ռուսաստանի առաջին երկաթուղու կարևոր կայաններից մեկն էր՝ Ցարսկոյե Սելո տանող ճանապարհին։ Կայարանի մոտակայքում գործում էր Vauxhall ռեստորանը, որտեղ էլ հենց կայանում էին համերգները։ Ռեստորանը ֆինանսավորվում էր հենց կայարանից, և այդ շրջանում հայտնվել էր ֆինանսական դժվարին կացության մեջ։ Գործավարը հույս ուներ, որ եթե համերգներին շարունակի ապահովել Շտրաուսի մասնակցությունը, կկարողանա վերականգնել իր հաճախորդների նախկին մեծ թիվը։ Եվ ահա, «Պարսկական քայլերգը» նախատեսված էր Շտրաուսի 1865 թվականի ամառային այս համերգաշրջանի համար։
Սակայն այնպես պատահեց, որ ստեղծագործությունն առաջին անգամ հնչեց Վիեննայի Ֆոլկսգարդեն զբոսայգում 1864 թվականի դեկտեմբերին կայացած համերգի ժամանակ, որը նվիրված էր Շտրաուսի ստեղծագործական գործունեության 20-րդ տարեդարձին։ Համերգը ղեկավարում էր կոմպոզիտորն անձամբ։ Ստեղծագործությունը նախապես կոչվում էր «Պարսկական բանակի քայլերգ», սակայն 1865-ին Վիեննայում հրատարակվելիս կրճատվեց և դարձվեց պարզապես «Պարսկական քայլերգ»։
Շտրաուսն ուներ պատվո շքանշանների բավականին մեծ հավաքածու, որոնք նա որպես պարգև ստացել էր եվրոպացի տարբեր տիրակալներից՝ վերջիններիս նվիրված ստեղծագործությունների համար։ Եվ ահա, 1864 թվականին այդ հավաքածուին ավելացավ ևս մեկը. «Պարսկական քայլերգ» ստեղծագործության համար նրան պարսկական «Արևի շքանշանով» պարգևատրեց պարսից շահ Նասըր ադ Դին Քաջարը (1831-1896)։ Նա գահակալել էր 1848 թվականից, և սպանվեց 1896 թվականին Թեհրանում։


== Ստեղծագործությունը ==
Շտրաուսի քայլերգերը հիմնականում կարճ ստեղծագործություններ են և «Պարսկական քայլերգն» էլ բացառություն չէ։ Այն բաղկացած է երեք երաժշտական թեմայից։ Ռիթմն ընդգծվում է դափի միջոցով, որին ուղեկցում է ֆլեյտայի նվագը։ Մեղեդու մեջ ընդգծված է առանձին փոքր հատվածների ներդաշնակ համադրությունը, ինչը ցույց է տալիս 19-րդ դարում եվրոպացիների հետաքրքրության ընդլայնումը Մերձավոր Արևելքի երաժշտական ավանդույթների հանդեպ։


== Աղբյուրներ ==
STRAUSS II, J.: Edition — Vol. 22 CD". NaxosDirect. Retrieved 12 October 2008.
Բյորգե Բրենդե

Բյորգե Բրենդե (նորվ.՝ Børge Brende, սեպտեմբերի 25, 1965(1965-09-25), Օդդա, Հորդալան, Նորվեգիա), նորվեգացի պետական և քաղաքական գործիչ, Նորվեգիայի պահպանողական կուսակցության անդամ։
2013 թվականի հոկտեմբերի 16-ին զբաղեցնում է Նորվեգիայի արտաքին գործերի նախարարի պաշտոնը։ Մինչ այդ՝ 2001 թվականից մինչև 2004 թվականը եղել է Նորվեգիայի բնապահպանության նախարարը, 2004-2005 թվականներին՝ արդյունաբերության և առևտրի նախարարը։


== Կենսագրություն ==
Բյորգե Բրենդեն ծնվել է 1965 թվականի սեպտեմբերի 25-ին Նորվեգիայի Օդդա կոմունայում։ Ամուսնացած է և ունի երկու որդի։ 2003-2004 թվականներին ծառայել է, որպես Միավորված Ազգերի Կազմակերպության կայուն զարգացման հանձնաժողովի անդամ։
2008 թվականի հունվարին Բրենդեն նշանակվել է Համաշխարհային տնտեսական ֆորումի տնօրեն, մասնավորապես, նա պատասխանատու էր քաղաքացիական հասարակության և հարաբերական կառավարման թեմային հարցերին։
2009 թվականին Բյորգե Բրենդեն նշանակվել է Նորվեգիայի Կարմիր խաչի գլխավոր քարտուղար։ 2011 թվականին նա վերստին ստանձնել է Համաշխարհային տնտեսական ֆորումի տնօրենի պաշտոնը։
2001 թվականից մինչև 2004 թվականը եղել է Նորվեգիայի բնապահպանության նախարարը, իսկ դրանից հետո՝ արդյունաբերության և առևտրի նախարարը։ Երկար դադարից հետո 2013 թվականի հոկտեմբերի 16-ին նշանակվել է Նորվեգիայի արտաքին գործերի նախարար։


== Ծանոթագրություններ ==
Կամպու Գրանդի (Մատու Գրոսու դու Սուլ)

Անվան այլ կիրառումների համար տե՛ս՝ Կամպու Գրանդի (այլ կիրառումներ)Կամպու Գրանդի (Մատու Գրոսու դու Սուլ) (պորտ.՝ Campo Grande), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիս-կենտրոնական մարզում։ Մտնում է Ալտու Տակուարի գավառի կազմի մեջ։ Բնակչությունը կազմում է 724 524 մարդ՝ 2006 թվականի տվյալներով։ Գրավում է 8 096,051 կմ2 տարածք։ Բնակչության խտությունը կազմում է՝ 89,5 մարդ/կմ2։
Քաղաքի տոնը նշվում է օգոստոսի 26-ին։


== Պատմություն ==
Քաղաքը հիմնադրվել է 1872 թվականի հուլիսի 21-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 6.903.355.766,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 9.207,32 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,814 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման լեռնային է և արևադարձային։ Համաձայն Կյոպենայի դասակարգման կլիման Cwa կատեգորիայի է։


== Պատկերասրահ ==
Շառլ Բոսյու

Շառլ Բոսյու (ֆր.՝ Charles Bossut, օգոստոսի 11, 1730(1730-08-11)[…], Տարտարա - հունվարի 14, 1814(1814-01-14)[…], Փարիզ), ֆրանսիացի մաթեմատիկոս, հանրագետ։ Ֆրանսիայի գիտությունների ակադեմիայի ակադեմիկոս 1768 թվականից։  Բեռլինի, Բոլոնիայի և 
Սանկտ-Պետերբուրգի ակադեմիաների պատվավոր օտարերկրյա անդամ (1778 թվականից)։


== Կենսագրություն ==
Շառլ Բոսյուն ծնվել է Տարտարա քաղաքում, հարուստ ընտանիքում։ Ավարտել է Լիոնում գտնվող Հիսուսի միաբանության քոլեջը, որից հետո տրվել է գիտական հետազոտություններին և մասնակցել Դենի Դիդրոյի «Գիտությունների, արվեստի և արհեստների հանրագիտարանի» ստեղծմանը։
Ֆրանսիացի մաթեմատիկոս Շառլ Կամյուի հետ ունեցած ընկերության շնորհիվ 1752 թվականին նշանակվել է Շառլվիլ Մեզիեր քաղաքում գտնվող Թագավորական ինժեներական դպրոցի պրոֆեսոր, որից հետո Տեխնիկական հալամսարանում փոխարինել է նրան որպես ուսանողների քննող և տեղափոխվել Փարիզ։
1768 թվականին ընդգրկվել է Ֆրանսիայի ակադեմիայի անդամների ցանկում։
Ֆրանսիական Մեծ հեղափոխության ժամանակ նա կորցրել է իր պաշտոնը, սակայն Առաջին ֆրանսիական կայսրության օրոք վերականգնել այն ֆրանսիացի մաթեմատիկոս և հասարակական-պետական գործիչ Գասպար Մոնժի օգնությամբ, որը եղել է նրա աշակերտը Մեզյերում և աշխատել է մինչև 1808 թվականը։
Եղել է նաև հիդրավլիկ մեքենաների և արքայական շինությունների գլխավոր տեսուչ և հիդրոդինամիկայի արքայական պրոֆեսոր։
1775-1777 թվականներին հայտնի փորձեր է կատարել Ռազմական ակադեմիայի լճակներում՝ նպատակ ունենալով պարզել ջրային նավերի հակառակ շարժման դիմադրությունը։
Պետական հանձնաժողովի կազմում աշխատել է Սենա և Լուար գետերի միջև գտնվող ջրանցքի նախագծի վրա, որը կյանքի է կոչվել «Նիվերնե ջրանցք» անվանումով իր մահից հետո, 1841 թվականին։
Շառլ Բոսսյուն գրել է նաև մի շարք աշխատություններ մաթեմատիկայի և հիդրոդինամիկայի վերաբերյալ։


== Ծանոթագրություններ ==


== Գրականություն ==
Շառլ Բոսսյու // Բրոկգաուզի և Էֆրոնի հանրագիտարանային բառարան։ 86-րդ տոմ (82տ․ և 4լր․)․— Սանկտ-Պետերբուրգ, 1890-1907


== Արտաքին հղումներ ==
Charles Bossut
Մարատ Հայրապետյան

Մարատ Վիգենի Հայրապետյան (մարտի 18, 1985(1985-03-18), Երևան, Հայկական ԽՍՀ, ԽՍՀՄ), հայ երգիչ, կոմպոզիտոր, դիրիժոր, արվեստագիտության թեկնածու (2010)։


== Կենսագրություն ==
Մարատ Հայրապետյանը ծնվել է 1985 թվականի մարտի 18-ին Երևանում։ 1993-2000 թվականներին սովորել է Երևանի Երաժշտական դաստիարակության կենտրոնի վոկալի (դասատու՝ Կարինե Ջալալբեկյան) և կոմպոզիցիայի բաժիններում։ 2001 թվականին ավարտել է Երևանի Մ. Միրզոյանի անվան երաժշտական դպրոցի դաշնամուրի բաժինը (դասատու՝ Ջ. Ներսիսյան)։ 2006 թվականին՝ Երևանի պետական կոնսերվատորիայի կոմպոզիցիայի (Մ. Իսրայելյանի դասարան), 2007 թվականին՝ դիրիժորության (Յ. Դավթյանի դասարան) բաժինները, իսկ 2009 թվականին՝ ասպիրանտուրան (ղեկ.՝ Մ. Իսրայելյան)։ Սովորել է «Evans Community Audit School»-ում (2007, ԱՄՆ), «Los Angeles Valla College»-ում (2008)։ 
2010-2014 թվականներին եղել է Հայաստանի մշակույթի նախարարի խորհրդական։ 
Գրել է «Հայ շինարար», «Զինվորի նամակը», «Մայրիկ», «Հայուհի», «Տես, չայրես», «Կարծեցի թե», «Love for Infinity» («Անվերջ սեր»), «Առա՛ջ, առա՛ջ», «Ո՛չ, չեն մեռնում հերոսները», «Երգ ոստիկանի», «Իմ Երևան», «Լավ ընկեր», «Գարեգին Նժդեհին», «Սերդ՝ որպես թալիսման», «Հայ սպաներ», «Զինվորի երդումը» և այլ երգեր, պիեսներ՝ հոբոյի, ջութակի, ալտի, թավջութակի, ֆլեյտայի, կլառնետի և ֆագոտի, դուետ ֆուգատո՝ կլառնետի և ֆագոտի, ֆուգա՝ լարային քառյակի համար, «Օր» դաշնամուրային պիեսների շարքը («Առավոտ», «Կեսօր», «Երեկո», «Գիշեր») և այլ գործեր։ 
Թողարկել է ձայնասկավառակներ, նկարահանել է «Տես, չայրես», «Կարծեցի, թե հյուր ես եկել...», «Սերդ՝ որպես թալիսման...», «Հայուհի», «Հայ շինարար», «Ապավինենք մեր բազկին» տեսահոլովակները։ 
2014 թվականին բնակություն է հաստատել ԱՄՆ-ում։


== Մրցանակներ ==
2008 – Տարվա լավագույն ինտերնացիոնալ երգիչ
2009 – Տարվա լավագույն վոկալիստ,
2012 – «Պատվո մրցանակ» (ԱՄՆ)։


== Ծանոթագրություններ ==


== Արտաքին հղումներ ==
Մարատ Հայրապետյան – Մաեստրո շոու
Լորենս

Լորենս (ֆրանսերեն` Laurence)` լատինական ծագումով Լավրենտիոս, Լավրենտ անվան ֆրանսիական տարբերակներից մեկն է։ Հարկավոր է չշփոթել անգլերեն Լոուրենս ձևի հետ։ 


== Անունը կրողները ==
Լորենս Սթեռն (1713-68 թթ.) •Laurence Sterne• անգլիացի արձակագիր
Լորենս Օլիվյե (1907-89 թթ.) •Laurence Kerr Olivier• բրիտանացի դերասան, ռեժիսոր և պրոդյուսեր


== Տե'ս նաև` ==
Մեծ Շիշմենգա

Մեծ Շիշմենգա (ռուս.՝ Большая Шишменьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կեմա գետի ձախ ափում՝ 54 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014436
Հիդրոլոգիական ուսումնասիրությունների կոդը - 110001443
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յաքուի (գետ)

Յաքուի, (իսպ.՝ Río Yaqui), գետ հյուսիսարևմտյան Մեքսիկայում, Սոնորա նահանգում։


== Տվյալներ ==
Նախկինում այն հայտնի էր որպես Ռիո դել Նորտե։
Գետը սկիզբ է առնում Արևելյան Սիեռա Մադրեից և Օբրեգոն քաղաքի մոտից հոսում է դեպի Կալիֆոռնիական ծոցը։
Գետի վրա կառուցված են մի քանի հիդրոէլեկտրակայաններ՝ զգալի մեծ ջրամբարներով, որոնցից է Էլ Նովիլոն։ Յաքուի գետը օգտագործվում է ոռոգման նպատակով, հատկապես Յաքուի դաշտավայրում և համարվում է Սոնորայի ամենամեծ գետային ցանցը։


== Էկոլոգիա ==
Յաքուի գետը եղել է Ամերիկյան կոկորդիլոսների (Crocodylus acutus) բնակատեղին։
Տասնամյակների ընթացքում բնապահպանական դեգրադացիայի պատճառով տարածաշրջանում տարատեսակները ոչնչացել են։
Գետում կարելի է հանդիպել Մեքսիկային բնորոշ իշխան և 34 այլ տեսակների ձկներ։


== Ծանոթագրություններ ==


== Արտաքին հղումներ ==
Rio Yaqui(իսպ.)
Rio Yaqui
Չերևկովո (Կրասնի Սուլինի շրջան)

Անվան այլ կիրառումների համար տե՛ս՝ Չերևկովո (այլ կիրառումներ)Չերևկովո (ռուս.՝ Черевково), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Ուդարնիկովսկի գյուղական համայնքի կազմի մեջ։
Այիա Մարինա (այլ կիրառումներ)

Այիա Մարինա, կարող է վերաբերել՝

Այիա Մարինա - գյուղ Կիպրոսի Հանրապետության Նիկոսիայի շրջանում։ Տեղակայված է Նիկոսիա քաղաքից 40 կմ դեպի արևմուտք
Այիա Մարինա - գյուղ Կիպրոսի Հանրապետության Նիկոսիայի շրջանում։ Տեղակայված է Նիկոսիա քաղաքից 24 կմ դեպի արևմուտք
Մանկասար (անձնանուն)

Անվան այլ կիրառումների համար տե՛ս՝ Մանկասար (այլ կիրառումներ)Մանկասար, հայկական արական անուն։ Առաջացել է հայերեն մանուկ և պարսկերեն sar՝ «գլուխ» բառերից։ Նշանակում է «մանուկների գլուխը, ուսուցիչ կամ վարժապետ»։ Հիշատակված է 14-րդ դարից։ Գրվում է նաև Մանգասար։ Ղարաբաղում փաղաքշական ձևն է Մանգի, Մանկիկ։ Այս անունից է առաջացել Մանկասարյան, Մանկասարյանց ազգանունները։


== Գործածություններ ==
Մանկասար, որի կինն է Ասլան խաթուն։ Հիշատակված են 1347 թվականին Հոռոմոսի վանքի նվիրատուների հետ։
Մանկասար դպիր, որդի Հովհաննես քահանայի, ապա դարձավ սարկավագ ու կոչվեց Մարկոս։
Մանկասար, հայր Հովհաննես քահանայի, որ Արճեշում 1445 թվականին Հովհաննես կրոնավորի համար ընդօրինակեց մի Ավետարան։
Մանկասար, հիշատակված է 1620 թվականին։


== Ծանոթագրություններ ==
Լա Տրամբլադ (այլ կիրառումներ)

Լա Տրամբլադ, կարող է վերաբերել՝

Լա Տրամբլադ - համայնք Ֆրանսիայում
Լա Տրամբլադ - կանտոն Ֆրանսիայում
Աբդալլահ II

Աբդալլահ II (արաբ․՝ عبد الله الثاني بن الحسين‎‎), ծնվել է 1962 թ-ի հունվարի 30-ին Ամմանում, Հորդանան։ 1999 թվականից Հորդանանի թագավորն է։


== Զինվորական կոչումներ ==
Ֆելդմարշալ (07.02.1999, Հորդանան)
ՎՎՍ Հորդանանի ուժերի մարշալ (07.02.1999, Հորդանան)


== Ծանոթագրություններ ==


== Հղումներ ==
Ինձնից թաքցնում են իմ օդապարիկը // Ռոսիսկայա գազետա, № 3322 16 հոկտեմբերի 2003 (Աբդալլահ II-ի հարցազրույցը)
Աբդալլահ II-ի 7 այցելությունները // Նեզավիսիսմայա գազետա, 18 օգոստոսի 2003
Հորդանան Archived 2008-12-07 at the Wayback Machine.
Հորդանանի թագավորներ
Աստղային ճանապարհ. Վոյաջեր
(21414) Բլումենթալ

(21414) Բլումենթալ (անգլ.՝ Blumenthal), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21414) Բլումենթալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չո Միյոն

Չո Մի Յոն (հանգըլ` 조미연, հանջա` 曺薇娟, անգլ.՝ Cho Mi-yeon, առավել հայտնի է որպես Միյոն, հունվարի 31, 1997(1997-01-31), Սոդեմուն, Սեուլ, Հարավային Կորեա),  հարավկորեացի երգչուհի։ Հարավկորեական (G)I-DLE գըրլ բենդի անդամ է, որտեղ զբաղեցնում է գլխավոր վոկալիստի դիրքը, նաև հնչյունավորել է K/DA վիրտուալ քեյ փոփ գըրլ բենդի Ահրիին։


== Վաղ կյանք ==
Ծնվել է 1997 թվականի հունվարի 31-ին Հարավային Կորեայի մայրաքաղաք Սեուլում։ Նա ընտանիքի միակ երեխան է։ Մանուկ հասակից Չոն մեծ հետաքրքրություն է ցուցաբերել երգելու նկատմամբ։ Երաժշտության հանդեպ սերը ժառանգել է հորից։ Շուտով նրա ծնողները նկատել են աղջկա հետաքրքրությունը և ուղարկել են երաժշտական դպրոցներ՝ ջութակ, կիթառ և դաշնամուր ուսանելու։
Միջնակարգ դպրոցում ընտանիքի և ընկերների աջակցությամբ մասնակցել է YG Entertainment լեյբլի լսումներին։ Նա սովորել է YG Entertainment-ում հինգ տարի։
Չոն շարունակել է զբաղվել երաժշտությամբ, հաճախել է երաժշտական ակադեմիա՝ ձայնային հմտությունները բարելավելու, ինչպես նաև երգեր ստեղծել սովորելու։ (G)I-DLE-ում դեբյուտ անելուց առաջ նա ութ տարի թրեյնի է եղել։


== Կարիերա ==


=== 2016-2018. նախադեբյուտ ===
2016 թվականին Չոն դարձել է CUBE Entertainment-ի թրեյնի, ապա՝ անկախ երգչուհի։ 2016 թվականի սեպտեմբերին ելույթ է ունեցել Urban Zakapa Canada Tour շրջագայությունում։ 2017 թվականին նկարահանվել է Սուլոնի «You» երաժշտական տեսահոլովակում։


=== 2018-ներկա.․ (G)I-DLE և սոլո գործունեություն ===

2018 թվականի մայիսի 2-ին Չոն դեբյուտ է կատարել (G)I-DLE խմբում «I Am» մինի ալբոմով և «Latata» գլխավոր սինգլով։
2018 թվականի հոկտեմբերի 26-ին հաստատվել է, որ Չոն Սոյոնի, Մեդիսոն Բիրի և Ջեյրա Բյորնսի հետ ելույթ է ունենալու League of Legends-ի եզրափակիչ փուլի բացման արարողությանը։ Չորս երգչուհիները հնչյունավորել են K/DA վիրտուալ քեյ փոփ գըրլ բենդի անդամներին։ Միյոնը հնչյունավորել է Ահրիին, որը League of Legends-ի ամենահայտնի չեմպիոններից է։ Էվելինի հետ, որին հնչյունավորել է Մեդիսոնը, Ահրին խմբի գլխավոր վոկալիստն է։ Նրանց «Pop/Stars» երգը հայտնի է դարձել ՅուԹյուբում և գլխավորել է Billboard World Digital Songs չարթը։
2019 թվականին Միյոնը Amoeba Culture X Devine Channel-ի շրջանակներում «Cart» երգով համագործակցել է Hangzoo-ի հետ։
2020 թվականին նա մասնակցել է MBC հեռուստաալիքի «King of Mask Singer» երաժշտական մրցույթային նախագծին։ Նա 64 միավորով հաղթել է առաջին փուլը։ Երկրորդ փուլում կատարել է Յուն Միրեյի «Goodbye Sadness and Hello Happiness» երգը և պարտվել է Իմ Կան Սունին։ Նրա վոկալային կատարումը ջերմորեն է ընդունվել ինչպես հանդիսատեսի, այնպես էլ մասնակիցների կողմից։ Միյոնի ձայնը նկարագրվել է որպես խռպոտ, բայց հոգով լի։


== Սկավառակագրություն ==


=== Երգեր ===


== Ֆիլմագրություն ==


=== Տարբեր շոուներ ===


== Ծանոթագրություններ ==


== Արտաքին հղումներ ==
(G)I-DLE պաշտոնական կայք
(G)I-DLE Ֆեյսբուքում
(G)I-DLE Թվիթթերում
(G)I-DLE ՅուԹյուբում
(G)I-DLE Daum Cafe-ում
(G)I-DLE V LIVE-ում
Վիշնևկա (Պերվոմայսկի գյուղական համայնք)

Անվան այլ կիրառումների համար տե՛ս՝ Վիշնևկա (այլ կիրառումներ)Վիշնևկա (ռուս.՝ Вишневка), գյուղ Ռուսաստանի Ռոստովի մարզի Կաշարսկի շրջանում։ Մտնում է Պերվոմայսկի գյուղական համայնքի կազմի մեջ։
(1492) Օպոլզեր

(1492) Օպոլզեր (անգլ.՝ Oppolzer), աստերոիդ աստերոիդների հիմնական գոտում։ Հայտնաբերվել է 1938 թվականի մարտի 23-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,172854 ա. մ., առավելագույնը մոտենում է 1,9185 ա. մ. հեռավորության վրա և հեռանում 2,4273 ա. մ.։ Արեգակի շուրջ մեկ ամբողջական պտույտ է կատարում 1169,89 երկրային օրվա ընթացքում, իր ուղեծրով շարժվելով միջինում 0,307722 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1492) Օպոլզեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արաբական զտարյուն ձիու ցեղատեսակ

Ձիերի արաբական զտարյուն ցեղատեսակը, ծագել է Արաբական թերակղզում՝ IV-VII դարերի ընթացքում։ Արաբական ձիերը տարբերվում են իրենց գլխի և պոչի յուրօրինակ կառուցվածքով։ Արաբական ձիերն աշխարհում ամենահին և ամենատարածված ցեղատեսակներից են։ Ամբողջ պատմության ընթացքում արաբական ձիերն աշխարհով մեկ տարածվել են ինչպես պատերազմի, այնպես էլ առևտրի միջոցով, որոնք օգտագործվել են այլ ցեղատեսակների բարելավման համար։ Այսօր արդեն, արաբական արյուն կարելի է հայտնաբերել գրեթե բոլոր ժամանակակից ցեղատեսակների մեջ։
Արաբական ցեղատեսակներին հիմնականում վարժեցնում էին անապատներում։ Արաբները ցեղատեսակի մեջ զարգացրել են զգոնությունը, որն ամենաշատն օգտագործել են պատերազմական պայմաններում։ Այս պատրաստականության կոմբինացիան ժամանակակաից արաբական ցեղատեսակի սեփականատերերից պահանջում է զգոնություն և մեծ հարգանք դեպի կենդանիները։
Արաբական ցեղատեսակը բաժանվում է բազմակողմանի ցեղատեսակների։ Արաբները գերիշխում են իրենց տոկունությամբ և այսօր մրցում են ձիասպորտի շատ այլ ոլորտներում։ Նրանք աշխարհի ամենատարածված ձիու ցեղատեսակներից մեկին են պատկանում աշխարհում, այդ թվում Միացյալ Նահանգների և Կանադայի, Մեծ Բրիտանիայի, Ավստրալիայի, մայրցամաքային Եվրոպայի, Հարավային Ամերիկայի (հատկապես Բրազիլիայի) և նրանց ծագման երկրի, Մերձավոր Արևելքի։


== Լեգենդներ ==
Արաբական ցեղատեսակի ձիերը շատ լեգենդների և առասպելների հիմանական թեման են։ Ծագումնաբանության մի լեգենդում խոսվում է, թե ինչպես էր Մուհամեդ անունով մի մարդ իր ձիերին մեջ վարժեցնում քաջություն և հավատարմություն։ Չնայած տարբեր լեգենդներում ասվում է, որ երկար արշավից հետո Մուհամեդը հոգնում է և որոշում իր ձիերին կերպարանափոխել օազիսների՝ ջուր խմելու նպատակով։ Իսկ ջուրը խմելուց հետո նա իր ձիերին ետ է կանչում։ Նորից կերպարանափոխելով նրանց։ Ձիերից միայն հինգ զամբիկները վերադարձան Մուհամեդի մոտ, քանի որ նրանք միակ հավատարիմներն էին։ Այսպիսով Մուհամեդը այդ հնգյակին կոչեց «Ալ Քամսա» ինչը արաբերեն նշանակում է հինգ Although the Al Khamsa are generally considered fictional horses of legend, some breeders today claim the modern Bedouin Arabian actually descended from these mares.:
Մի ուրիշ առասպել ստեղծվել է Արավիի և Իսմաիլի ժամանակաշրջաններում։ Այդ պատմության համաձայն, հրեշտակ Ջիբրիլը (հայտնի ինչպես Գաբրիել հրեշտակ) երկնքից իջնում է և Իսմաիլին արթնացնում է «քամու» միջոցով, որը պտտվում էր նրա շուրջը։ Հետո ամպին հրամայում, որ լվա Իսմաիլի վրաիյի փոշին և նա վերածվում է մի գեղեցիկ ձիու, որը կարծես կուլ էր տվել ամբողջ աշխարհը։ Հետեւաբար, բեդվացիները առաջին արաբական ձիուն կոչել են «քամուց արբած»։


== Ծագում ==
Արաբական ցեղատեսակներն աշխարհում ամենահին տեսակներից են։ Ժամանակակից ցեղատեսակները ժառանգում են արևելյան ցեղատեսակների հատկանիշները։ Այդ հատկանիշներով ձիերն առաջացել են 3500 տարի առաջ արաբական թերակղզում։ Պեղումների ընթացքում Եգիպտոսում գտել են ձիերի գլուխներ և ժայռապատկերներ։


== Ծանոթագրություններ ==
Գրիգոր Բախչիսարայցև

Գրիգոր Քրիստափորի Բախչիսարայցև (1852, Նոր Նախիջևան, Դոնի զորքի մարզ, Ռուսական կայսրություն - 1920, Դոնի Ռոստով, Դոնի մարզ, Խորհրդային Ռուսաստան), ռուսաստանցի հայազգի պետական և հասարակական գործիչ։


== Կենսագրություն ==
Ծնվել է 1852 թվականին Նոր Նախիջևանում։
Ստացել է տնային դաստիարակություն։
1896 թվականին ավարտել է Մոսկվայի համալսարանի իրավաբանական ֆակուլտետը։
Եղել է Ռոստովի քաղաքային դումայի իրավասու 1882-1917 թվականներին։ Դումայում եղել է փողոցների սալարկման հանձնաժողովի անդամ, առևտրային պատգամավորության անդամ, քաղաքի եռամսյակային հարկի ատյանի անդամ։ 1915 թվականից՝ Ռոստովի դատական հաշտարար շրջանի պատվավոր հաշտարար դատավոր։
Զբաղվել է հասարակական գործունեությամբ. եղել է այգեպանների ընկերության նախագահը։ Նախաձեռնել և կազմակերպել է Դոնի Ռոստովում Ծառատնկման առաջին տոնը (1910 թվականին)։ Եղել է Ռոստովի «Սադովոդ» («Այգեպան») ամսագրի խմբագիրը։
Մահացել է 1920 թվականին Դոնի Ռոստովում։


== Հետաքրքիր փաստեր ==
Գրիգոր Բախչիսարայցևը հայտնի է նաև որպես 2-րդ գիլդիայի վաճառական։ Նա և հարազատ եղբայրը՝ Էմանուիլը (1865-1943), եղել են կոշիկի խոշոր առևտրականներ Դոնի Ռոստովում։
Տավրիկյան նահանգի Սիմֆերոպոլի գավառում, Բելբեք կայարանի մոտ, Բախչիսարայցևին էր պատկանում մրգատու այգով և երկու քարե տներով հողակտորը։ Նաև նրան էին պատկանում տներ Նախիջևանում և Դոնի Ռոստովում։ Ռոստովի տունն ընդգրկված է ճարտարապետության հուշարձանների ցանկում։


== Ծանոթագրություններ ==


== Գրականություն ==
Энциклопедия старого Ростова и Нахичевани-на-Дону в 6 томах, том 1.
Казаров С.С. Нахичеванское купечество (конец XVIII – начало XX века). Ростов/Дону, 2012.
Донская Армения. Вып.1. Ростов/Дон, 2007. ISBN 5 901377-18-4.


== Հղումներ ==
Биография на сайте Энциклопедии фонда «Хайазг»
Քոդլ

Քոդլ (Դուբլին Քոդլ) (իռլանդերեն՝ Cadal (Cadal Bhaile Átha Cliath), անգլ.՝ Coddle (Dublin coddle)), իռլանդական ազգային ուտեստ։ Հիմանական բաղադրատոմսերն ենˋ խոզի նրբերշիկը, բարակ կտրատած խոզապուխտը, կարտոֆիլը և սոխը։ Հին ավանդույթներին համաձայն քոդլը պատրաստում են նաև գարուց, գազարից և շաղգամից։ Ուտեստը պատրաստելուց սկզբից եփում են նրբերշիկը և խոզապուխտը։ Ոչ խորը կաթսայի մեջ շերտերով դնում են նրբերշիկը, խոզապուխտը, սոխը և կարտոֆիլը։ Վրան լցնում են արգանակը և սպասում են մինչև բանջարեղենի եփելը։ Համեմունքից ավելացնում են միայն աղ և պղպեղ, սակայն ցանկության դեպքում ավելացնում են նաև մաղադանոս։


== Արտաքին հղումներ ==
Բաղադրատոմս (ռուս.)
Քոդլ(չաշխատող հղում) (ռուս.)
Jim Connolly, The Culchie's Guide to Dublin. ISBN 9781856356350
Martin Hughes, Ireland. Lonely Planet։ World food. ISBN 9781864500936
Ագամեմնոն Շլիման

Ագամեմնոն Շլիման (հուն․՝ Αγαμέμνων Σλήμαν, մարտի 16, 1878(1878-03-16), Փարիզ - նոյեմբերի 11, 1954(1954-11-11), Նյոյի սյուր Սեն, Սենա, Ֆրանսիա), հույն դիվանագետ և քաղաքագետ։ 
Հնագետ Հենրիխ Շլիմանի և նրա երկրորդ կնոջ՝ Սոֆյա Շլիմանի որդին։


== Կենսագրություն ==
Ագամեմնոն Շլիմանը ծնվել է 1878 թվականին։ Նրա մոր համար դա հինգերորդ հղիությունն էր և երկրորդ հաջող ավարտ ունեցածը։ Անվանակոչվել է ի պատիվ հին հունական դիցաբանության հերոսներից մեկի՝ Ագամեմնոնի, որը Միկենիայի թագավորն էր, որտեղ նրա հայրն ու մայրը պեղումներ էին կատարում։ Հենրիխ Շլիմանը որդու ծննդից հետո կատարել է հետևյալ արարողությունը. նա նորածնին տարել է տանիք, նվիրաբերել է Արեգակին, ապա գլխով դիպցրել է Հոմերոսի հատորին։ Մկրտության ժամանակ անմիջապես Շլիմանը փորձել է չափել սուրբ ջրի ջերմաստիճանը` գրեթե խախտելով հաղորդության խորհուրդը։
Հայրը մահացել է, երբ Ագամեմնոնը 12 տարեկան է եղել։ Կրթություն և դոկտորական աստիճան ստացել է Փարիզում, որտեղ կտակով նրան տուն էր բաժին հասել, ինչպես նաև կալվածքներ Թեսալիայում։ 1902 թվականին ծովային ճանապարհորդության ժամանակ հանդիպել է 16-ամյա ամերիկուհի Նադին դե Բորնեմանին և ամուսնացել է նրա հետ Նյու Յորքում։ Այդ ժամանակ էլ ընդունել է ամերիկյան քաղաքացիություն, որն ունեցել էր և նրա հայրը։
Հունաստանում քաղաքական գործունեություն է ծավալել, եղել է խորհրդարանի պատգամավոր (ներկայացրել է Լարիսան), իսկ 1914 թվականին նշանակվել է ԱՄՆ-ում դեսպան։ Նադին դե Բորնեմանից ամուսնալուծվելուց հետո ֆինանսական լուրջ դժվարություններ է ունեցել, այնպես, որ 1926 թվականին մայրը վաճառել է ընտանեկան «Իլիոնի պալատ» կեցավայրը հունական պետությանը, իսկ գումարը փոխանցել է որդուն, որպեսզի օգնի նրան։ 1935 թվականին եղել է Էպիրուսի նահանգապետ։ Հետագայում ապրել է Ֆրանսիայում, որտեղ բավականին հաջող փորձել է պայքարել Հունաստանի գերմանական բռնազավթման դեմ։ Պատերազմից հետո նշանակվել է դեսպանորդ Ֆրանսիայում։ Ամուսնացել է երկրորդ անգամ, բայց երեխաներ չի ունեցել։ Մահացել և թաղվել է Փարիզում։


== Ծանոթագրություններ ==
Duna World

Duna World (հունգարական միջազգային հեռուստաալիք, Duna TV, Magyar Televízió), հեռարձակվում է 2006 թվականի ապրիլի 16-ից։ 2011 թվականի հոկտեմբերի 3-ին հեռարձակվում է նաև բարձր պարզության ֆորմատով (Duna World HD)։


== Ծանոթագրություններ ==
Սապրիկինո-1

Սապրիկինո-1 (ռուս.՝ Сапрыкино-1), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներքին Խեթ

Ներքին Խեթ (վրաց.՝ ქვემო ხეთი՝ քվեմո խեթի), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Չոխատաուրից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 380 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Պատկերասրահ ==

		
		


== Ծանոթագրություններ ==
Հոմեա

(136108) Հոմեա (անգլ.՝ Haumea, հավայան լեզվով; Խորհրդանիշ։ ), գաճաճ մոլորակ, պլուտոիդ, տրանսնեպտունային մարմին։ Համաձայն Պալոմարյան աստղադիտարանի (Կալիֆորնիա) աստղագետների տեղեկությունների, ունի Պլուտոնի հետ համեմատելի չափեր, չափազանց ձգված ձև և սեփական առանցքի շուրջ պտտվում է 4 ժամում։ Ունի 2 արբանյակ որոնց պտույտի հաճախությունն են 18 և 49 օր։ Անվանված է հավայան բերրիության և ծննդաբերության աստվածուհու Հոմեայի պատվին։
Հոմեան գլխավորում է Հոմեայի աստերոիդների ընտանիքը։ Իրական ուղեծրի էլեմենտների բաշխումը ընտանիքի անդամների միջև համեմատաբար մեծ չէ և կազմում է մոտ 5% մեծ կիսաառանցքների համար, մոտ 1,4° ուղեծրի թեքման համար և 0,08 էքսցենտրիսիտետների համար։


== Պատմություն ==
Մարմինը հայտնագործվել է 2005 թվականին, նույն թվականի հուլիսի 29-ին նա անվանվել է 2003 EL61։ 2006 թվականի սեպտեմբերի 7-ին այն պաշտոնապես ներառվել է փոքր մոլորակների ցանկի մեջ և ստացել է (136108) 2003 EL61 անվանումը։
2008 թվականի սեպտեմբերի 17-ին հայտարարվեց մոլորակի Հոմեա անվանման և նրա որպես գաճաճ մոլորակ կարգավիճակի հաստատման մասին։


== Արբանյակներ ==

Մեծ արբանյակի, Խիակայի շառավիղը կազմում է մոտ 350 կմ, պտույտի հաճախությունը 48,9 օր, ուղեծրի շառավիղը 49,9 հազ. կմ։ Երկրորդ արբանյակը Նամական մոտ երկու անգամ փոքր է առաջինից, պտտվում է Հոմեայի շուրջ 25,6 հազ. կմ մեծ կիսաառանցքով և 18 օր հաճախությամբ։
(2213) Մեուս

(2213) Մեուս (անգլ.՝ Meeus), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 24-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,198397 ա. մ., առավելագույնը մոտենում է 1,7008 ա. մ. հեռավորության վրա և հեռանում 2,696 ա. մ.։ Արեգակի շուրջ մեկ ամբողջական պտույտ է կատարում 1190,58 երկրային օրվա ընթացքում, իր ուղեծրով շարժվելով միջինում 0,302374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2213) Մեուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)